CELEX: 62015CN0517
Language: lt
Date: 2015-09-25 00:00:00
Title: Byla C-517/15 P: 2015 m. rugsėjo 25 d. AGC Glass Europe, AGC Automotive Europe, AGC France, AGC Flat Glass Italia Srl, AGC Glass UK Ltd, AGC Glass Germany GmbH pateiktas apeliacinis skundas dėl 2015 m. liepos 15 d. Bendrojo Teismo (trečioji kolegija) priimto sprendimo byloje T-465/12, AGC Glass Europe ir kt./Europos Komisija

30.11.2015   
            
            
               LT
            
            
               Europos Sąjungos oficialusis leidinys
            
            
               C 398/20
            
         2015 m. rugsėjo 25 d.AGC Glass Europe, AGC Automotive Europe, AGC France, AGC Flat Glass Italia Srl, AGC Glass UK Ltd, AGC Glass Germany GmbH pateiktas apeliacinis skundas dėl 2015 m. liepos 15 d. Bendrojo Teismo (trečioji kolegija) priimto sprendimo byloje T-465/12, AGC Glass Europe ir kt./Europos Komisija
   
   (Byla C-517/15 P)
   (2015/C 398/25)
   Proceso kalba: anglų
   
      Šalys
   
   
      Apeliantės: AGC Glass Europe, AGC Automotive Europe, AGC France, AGC Flat Glass Italia Srl, AGC Glass UK Ltd, AGC Glass Germany GmbH, atstovaujamos advokatų L. Garzaniti, A. Burckett St Laurent ir F. Hoseinian
   
      Kita proceso šalis: Europos Komisija
   
      Apeliančių reikalavimai
   
   Apeliantės Teisingumo Teismo prašo:
   
               —
            
            
               panaikinti 2015 m. liepos 15 d. Bendrojo Teismo sprendimą byloje T-465/12, AGC Glass Europe SA ir kt./Europos Komisija;
            
         
               —
            
            
               panaikinti 2012 m. rugpjūčio 6 d. Komisijos sprendimą C(2012) 5719 final (ginčijamas sprendimas), kuriuo atmestas AGC prašymas pripažinti konfidencialia tam tikrą informaciją, esančią sprendime byloje COMP/39. 125 – Automobilių stiklas, arba, alternatyviai, grąžinti bylą Bendrajam Teismui ir
            
         
               —
            
            
               priteisti iš Europos Komisijos bylinėjimosi išlaidas.
            
         
      Apeliacinio skundo pagrindai ir pagrindiniai argumentai
   
   Apeliantės remiasi tokiais apeliacinio skundo pagrindais ir pagrindiniais argumentais:
   
               1.
            
            
               Bendrasis Teismas suklydo nuspręsdamas, kad bylas nagrinėjančio pareigūno įgaliojimai pagal 2011 m. spalio 13 d. Europos Komisijos Pirmininko sprendimą 2011/695/EB dėl bylas nagrinėjančio pareigūno pareigybės ir įgaliojimų nagrinėjant tam tikras konkurencijos bylas (1) neapima teisėtų lūkesčių ir vienodo požiūrio principų vertinimo. Be to, sprendime iškraipomi faktai, kai teigiama, kad bylas nagrinėjantis pareigūnas įvertino argumentus, apeliančių pateiktus dėl teisėtų lūkesčių ir vienodo požiūrio principų.
            
         
               2.
            
            
               Bendrasis Teismas suklydo padarydamas išvadą, kad ginčijamu sprendimu nebuvo pažeisti teisėtų lūkesčių ir vienodo požiūrio principai. Kadangi apeliantės buvo vienintelės prašančios nuo baudos atleisti ieškovės, jos turi teisę, kad jų konfidenciali informacija nebūtų paskelbta, nes toks paskelbimas leistų trečiosioms šalims nustatyti parodymų prieš save, Komisijai pateiktų pagal atleidimo nuo baudų programą, šaltinį.
            
         
               3.
            
            
               Sprendimas yra nepakankamai motyvuotas, kiek tai susiję su bylas nagrinėjančio pareigūno įgaliojimais ir teisėtų lūkesčių bei vienodo požiūrio principų taikymu. Todėl Bendrasis Teismas pažeidė jam pagal SESV 296 straipsnį ir Teisingumo Teismo statuto 36 ir 53 straipsnius tenkančią pareigą. Konkrečiai kalbant, Bendrasis Teismas nenurodo priežasčių, dėl kurių jis nukrypo nuo nusistovėjusios teismo praktikos, kuria remiasi apeliantės.
            
         
      (1)  OL L 275, p. 29.